**Оларға сіздің атыңызды өзгертуіне жол бермеңіз**

***«Бұл күнәкар дүниенің өмір сүру салтын үлгі етпеңдер, қайта, ой-тілектерің Құдайдың жаңартуымен түбегейлі өзгерсін! Осылай сендер Оның еркін — ненің игілікті, ұнамды және кемелді екенін ажырата білетін боласыңдар.»***

***(Римд. 12:2)***

Университетте оқитын ұлына Ләйлі есімді бір әйел: «Оларға сенің атыңды өзгертуіне жол берме!» деген мүмкін біртүрлі естілетін кеңес берген еді.

Ләйләның ұлы әлемге әйгілі университеттердің біріне қабылданып, 32 000-нан астам студенті бар кампуста тұрды. Бірақ Ләйлә Киелі кітапты жақсы білетін, және өзінің айтқан кеңесін өмірде қалай қолдану керектігін білді.

Киелі кітапта Бабылға тұтқынға алынған керемет және ең жарқын үш Яһуда руынан болған жігіттер туралы айтылған. Олардың есімдері Хананиях, Мишаел және Азариях болды, бұл есімдер тура мағынада: «Құдай рақымды», «Құдайға ұқсайтын кім бар?» және «Құдай көмектесті» дегенді білдіреді. Бабылдықтар олардың Бабыл мәдениетіне сіңуін қалап, оларға Шадырақ, Мисақ пен Әбдінего деген жаңа бабылдық есімдерді берді. Оларға патшаның тамағы мен шарабы ұсынылғанда, үшеуі олардың денелерін сау және күшті ететін көкөністер жеп, жай су ішті.

Сонымен қатар, Бабыл патшасы олардың алтын мүсінге тағзым етіп, табынуын қалады, егер олай істемесе жалындап тұрған пешке лақтырылуын қалады. Олар бас тартып: “Егер лаулап жанып тұрған пешке лақтырылсақ та, ғибадат етіп жүрген Құдайымыздың бізді құтқаруға құдіреті жетеді. Ол бізді сіздің қолыңыздан құтқаратын болады да! Тіпті солай болмаса да, мынаны біліп қойыңыз, уа тақсыр: сіздің тәңірлеріңізге ғибадат етпейміз де, орнатқан алтын мүсініңіз алдында иіліп тағзым етпейміз де!” (Даниял 3:17-18). Сөйтіп, олар пешке лақтырылды, бірақ, қандай күйде кірсе, сондай күйде аман-сау шықты.

Әрбір Исаға сенуші адам өз өмірінде осындай жағдаймен бетпе-бет келеді, сондықтан Киелі кітапта: «Бұл күнәкар дүниенің өмір сүру салтын үлгі етпеңдер» (Римдіктерге 12:2) делінген. Немесе, Ләйләнің өз ұлына айтқан мына кеңесін есте сақтаңыз: «Оларға сенің атыңды өзгертуіне жол берме!»